L'aqüeducte dels Arcs passarà a ser de titularitat municipal
26 de maig de 2023

• Aquesta infraestructura hidràulica està declarada BIC des del 2006

Manises, 26 de maig de 2023. L'Ajuntament de Manises està en tràmits per a arribar a una acord amb els propietaris de l'aqüeducte dels Arcs de Manises amb la finalitat de fer efectiva la cessió d'aquest monument al consistori.

Recordem que aquesta infraestructura està declarada com a Bé d'Interés Cultural (BIC) des de l'any 2006 i, fins ara, era propietat de la Comunitat de Regants de la Séquia de Benàger i Faitanar i de la Comunitat de Regants de la Séquia de Quart.

És voluntat d'aquest equip de govern adquirir la propietat de l'aqüeducte de “Els Arcs” amb la pretensió d'assegurar la conservació i posada en valor d'aquest BIC i per a això, després de la realització dels diferents estudis requerits, un dels primer passos a seguir és la cessió de la infraestructura, procés que s'està gestionant actualment.

L'aqüeducte posseeix un valor inqüestionable i, després de la donació, hauria de ser posat en el seu adequat context històric, social i cultural mitjançant el desenvolupament d'un pla de gestió cultural del monument.

En el moment s'assumisca de manera definitiva la propietat del monument, s'obri una porta a poder accedir a les nombroses ajudes existents per a la conservació del patrimoni històric.

Part de la degradació de la base del monument està produïda per l'aigua procedent de l'evacuació d'aigües que prové de l'aeroport de Manises. S'han mantingut nombroses reunions tant amb l'aeroport com amb la Confederació Hidrogràfica del Xúquer i la subdelegació de govern amb la finalitat de trobar una solució a aquest problema.